Kuressaare Veneküla
Veneküla on asum Kuressaare Kesklinna linnaosas. Veneküla kujutas endast algselt Kuressaare linna kõige vaesemat äärelinnaasumit. Veneküla asus Sõrve turust põhja pool ning Tolli ja Pikast tänavast läänes. Asumi algseks tuumikuks on Kõver, Vete, Töökoja ja Vaikne tänav. Hiljem, maapinna kerkimise ja Põduste luha kuivendamise tulemusena on asum laienenud lääne poole (osa Aia tänavast). Nimetus Vene (ehk haabjas) viitab tõenäoliselt kunagise Põduste suudmelahe kaldavallile asunud kalurite asumile, mis hiljem laienes Tori linnaosa suunas.